
	Дуња Демировић Бајрами
Др Дуња Демировић Бајрами је Виши научни сарадник у Географском институту „Јован Цвијић“ САНУ, у оквиру Одељења за картографију, где се бави истраживањима у области туризма и одрживог развоја.
Њена експертиза обухвата одрживи туризам, туристички маркетинг, понашање потрошача у туризму, као и управљање људским ресурсима у угоститељству. Истраживачки рад усмерен је на односе између дигитализације, одрживости и понашања туриста, са посебним нагласком на улогу дигиталног поверења, корпоративне друштвене одговорности и искуства посетилаца.
У свом раду примењује квантитативне, статистичке и методе структурног моделовања, као и мешовите истраживачке приступе, у циљу дубљег разумевања савремених трендова у туризму и понашању корисника.
Најзначајнији научни допринос остварује у области одрживог развоја туристичких дестинација и понашања потрошача, као и у проучавању утицаја технологије на искуство посетилаца и благостање запослених у сектору туризма и угоститељства.


Поља истраживања: одрживи туризам, туристички маркетинг и понашање потрошача, дигитализација у туризму. 

